་ཀྱིས་ཀུན་ཉོན་བསྐྱེད་པས།ཕུང་པོ་ལྔ་ལ་བདག་གིར་འཛིན་པ་དང་།བདག་ཕུང་པོ་དང་ལྡན་པ་དང་།ཕུང་པོ་ལྔ་བདག་ལ་གནས་པ་དང་།ཕུང་པོ་ལྔ་བདག་ལས་བྱུང་བ་སྟེ་ལྟ་བ་ཉི་ཤུ་དང་།དེ་རེ་རེ་ལ་དུས་གསུམ་གསུམ་
བྱེ་བས་དྲུག་ཅུ་སོགས་འཇིགས་ཚོགས་ལ་ལྟ་བ།ཐམས་ཅད་བསྐྱེད་པའི་ཕྱིར།།ཉོན་མོངས་པ་ཅན་གྱི་ཡིད་ཅེས་བྱའོ།།གསུམ་པ་ནི།དེ་གཉིས་ཀའི་མཚན་ཉིད་བསྡུན།།དྲུག་པོ་ཀུན་གཞི་ལ་འགག།
མ་ཐག་པའི་ཡིད་ནི།།རྣམ་ཤེས་ཚོགས་དྲུག་ཕྱིས་སྐྱེ་བར་བྱེད་པའི་གནས་སམ།མཚམས་སྐྱོང་བ་པོ་ཡིན་ཏེ།།ཉོན་ཡིད་ཀྱིས་ནི་ཚོགས་དྲུག་པོར་དེར་འཛིན་གྱིས་ཡང་དག་མ་ཡིན་པའི་ཀུན་རྟོག་གིས་ཉོན་མོངས།
་ཅན་དུ་བྱེད་པའི་གནས་སུ་འགྱུར་པས།དེ་ལྟར་ན།སྔ་མས་ཚོགས་དྲུག་པ་སྐྱེད་པ་དང་།།གྱིབས་སྨིས་པའི་ནུས་པར་ལྡན།།དེ་ཕྱིར་ཀུན་གཞི་ལ་གནས་པའི་ཡིད་དེ་རྣམ་པ་གཉིས་སུ་དབྱེ་བ་ཡིན་ནོ།།
སུམ་པ་རྒྱུའི་རྐྱེན་ཀུན་གཞི་བཤད་པ་ལ་གཉིས།མིང་གི་སྒོ་ནས་མདོར་བསྟན།ཁྱད་པར་གྱི་མཚན་ཉིད་རྒྱས་པར་བཤད་པའོ།།དང་པོ་ནི།ཐེག་ཆུང་གི་བདག་མེད་རྟོགས་པ་ལས་ཁྱད་པར་འཕགས་པ།ཆོས་ཉིད་ཟབ་དོན་རྟོགས
འི་བློ་གྲོས་དང་ལྡན་པའི་ཐེག་ཆེན་གྱི་རིགས་ཅན་རྣམས་ལ།རྒྱལ་བས་ཚོགས་དྲུག་གི་རྒྱུའི་གྱེན་དུ་གྱུར་པ།།ཀུན་གཞིའི་རྣམ་པར་ཤེས་པ་ཞེས་གསལ་བར་གསུངས་ཏེ།།གཉིས་པ་ནི།ཀུན་གཞིའི་རྣམ་ཤེས་

འདི་ནི་ཁམས་གསུམ་དུ་འཁྲུལ་པའི་གཞི་དང་།དབང་པོ་གཟུགས་ཅན་ཐམས་ཅད་ཀྱི་རྒྱུ་ཡིན་པས།།རྟེན་གྱི་རྣམ་ཤེས་དང་།བག་ཆགས་ཀྱི་ས་བོན་ཐམས་ཅད་ཉེ་བར་ལེན་པའི་གནས་དང་ནི།།
དག་དང་།ཕུང་པོ་དང་།འདོད་པ་དང་།ལྟ་བ་བཞི་པོ་ཉེ་བར་ལེན་པས།ལུས་ཉིང་མཚམས་སྦྱོར་བ་སྤེལ་ཞིང་།དེ་དག་མངོན་པར་འགྲུབ་པ་ཉེ་བར་འཛིན་པའི་ཕྱིར།།ལེན་པའི་རྣམ་པར་ཤེས་པ་ཞེས་ཀྱང་གསུངས།།
ཚོགས་བདུན་གྱིས་བསྐྱེད་པའི་དཀར་ནག་གི་ལས་རྣམས་ཀུན་དང་།ཡུལ་དབང་ཤེས་གསུམ་གྱི་ས་བོན་ཀུནས་སོར་མ་འདྲེས་ཤིང་།ང་བོ་དགེ་མི་དགེ་ལུང་དུ་མ་བསྟན་པར།སྣང་བ་ཀུན་ཀུན་གཞི་དེར་བསགས་
པས་རྣམ་པར་སྨིན་པའི་རྣམ་པར་ཤེས་པ་ཅེས་བྱ།དཔེར་ན་ཆར་ཆུ་རྒྱ་མཚོར་ཇི་བཞིན་ནོ།དེ་བཞིན་ཏུ།ཚོགས་དྲུག་གི་ཆར་ཡིད་ཀྱི་ལས་བསགས་པའི་ཆུ་བོར་འབབ་དེ།ཀུན་གཞིའི་རྒྱ་མཚོར་འཇུག་པར།
ཡང་རྐྱེན་ཚོགས་པ་ན་རྒྱ་མཚོ་ལས་རླབས་གཡོས་པ་ལྟར།ས་བོན་ཐམས་ཅད་པའི་ཀུན་གཞི་དེས་ཉོན་ཡིད་དང་།དེ་མ་ཟག་པའི་ཡིད་སོགས་གཡོ་ཞིང་།ཀུན་གཞིར་བསགས་པའི་ས་བོན་རྣམས་ལས།འབྲས་བུ་སོ་སོར་
སྐྱེད་པར་བྱེད་པས་ན།།ས་བོནསན་ལྡང་བའི་ཀུན་གཞི་ཡིན་སྟེ།འདི་མི་ཚོགས་དྲུག་གི་རྒྱུ་ཡི་རྐྱེན་ཞེས་བརྗོད་པ་ཡིན།ཟོས་སྐོམ་གྱི་ནུས་པས་ཚོགས་བདུན་ནང་དུ་ལོག་ན་ཆར་ཆུ་བད་བའི་རྒྱ་མཚོ་

ལྟར།ཀུན་གཞི་བསྐྱེད་པའི་རྒྱུ་མེད་པས།ཀུན་གཞི་དེ་ལྡོག་ཕྱིར།ཚོགས་བདུན་དེའི་རྐྱེན་ལ་ལྟོས་པས།།རྐྱེན་གྱི་རྣམ་ཤེས་ཞེས་ཀྱང་བྱ།།གཞུང་དོན་གཉིས་པ་ཚོགས་བརྒྱད་གནས་གྱུར་པའི་ཡེ་ཤེས་སྐུ་
ང་བཅས་པ་དངོས་བཤད་པ་ལ་ཇུག།མེ་ལོང་ཡེ་ཤེས་ཆོས་སྐུར་བཤད་པ།མཉམ་ཉིད་ཡེ་ཤེས་བཤད་པ།སོར་རྟོགས་ཡེ་ཤེས་བཤད་པ།དེ་ཉིད་ལོངས་སྐུར་བཤད་པ།བྱ་གྲུབ་ཡེ་ཤེས་སྦྲུལ་སྐུར་བཤད་པ།ཆོས་དབྱིངས་
ཡེ་ཤེས་ཟ་བོ་ཉིད་སྤར་བཤད་པའོ།།དང་པོ་ལ་གཉིས།དག་བྱ་དག་བྱེད།དག་འབྲས་སྐུ་མི་བཤད་པའོ།།དང་པོ་ནི།།ཕྱི་ཡུལ་དང་ནང་གི་ཤེས་པ་ཀུན་གྱི་བདག་ཉིད་ཅན།།ཀུན་གཞིའི་རྣམ་པར་ཤེས་པ་འདི
ཉིད་ནི།གཟུངས་འཛིན་གྱི་གཞི་རྩ་མ་རིག་པས་སངས་རྒྱས་ཀྱི་སར་སྒྲིབ་པས།།སྤང་བྱ་ཀུན་གྱི་རྩ་བ་ཡིན་སྟེ།ས་བཅུའི་རྒྱུན་མ་པའི་རྡོ་རྗེ་ལྟ་བུའི་ཏིང་འཛིན་གྱིས།།བཅོམ་པར་བྱ་བར་གསུངས་པ་ཡིན་ནོ།།
གཉིས་པ་ནི།།གང་གི་ཚེ་ཆགས་ཐོགས་མེད་པའི་རྡོ་རྗེ་ལྟ་བུའི་ཏིང་འཛིན་གྱིས།ཤིན་ཏུ་ཟ་བའི་སྒྲིབ་གཉིས་བག་ཆགས་དང་བཅས་པའི་ཀུན་གཞི་བཅོམ་ནས།ཀུན་གཞི་ལོག་པ།།དེ་ཚེ་སངས་རྒྱས་ཀྱི་སར་མེ
ལོང་ལྟ་བུའི་ཡེ་ཤེས་ཏེ།དེ་ལ་ཡེ་ཤེས་གཞན་ཀུན་དང་།ཤེས་བྱ་ཐམས་ཅད་སྣང་ཡང་།དེ་ལ་ང་ཡིར་འཛིན་པ་མེད་པ་དང་།རྒྱར་ཡོངས་སུ་མ་ཆད་པས།དུས་རྟག་ཏུ་ལྡན་པ་དང་།ཤེས་བྱ་ཐམས

ཅད་རྟོགས་ཤིང་དེར་ཁ་ཕྱིར་ཕྱོགས་པས་འཛིན་པའང་མིན་ཏེ།དེས་ན་ཡེ་ཤེས་གསུམ་པོ་ཀུན་གྱི་རྟེན་ནམ།རྒྱུ་མཚན་བྱེད་པའི་ཕྱིར།མེ་ལོང་ལྟ་བུའི་ཡེ་ཤེས་དེ་ཉིད་ལ་ཆོས་ཀྱི་སྐུ་
ཞེཞེས་བརྗོད་པ་ཡིན་ནོ།།གཉིས་པ་ལ་གཉིས།དག་བྱ་དག་བྱེད།དགའཐས་ཡེ་ཤེས་བཤད་པའོ།།དང་པོ་ནི།།ཉོན་མོངས་པ་ཅན་གྱི་ཡིད་དེ་ནི།གཉེན་པོ་སྒོམ་ལམ་གྱི་རྣམ་པར་མི་རྟོག་པའི་ཡེ་ཤེས།ཉོན་མོངས
ས་འཕྲོག་པར་མི་ནུས་པའི་ཕྱིར།།དཔའ་བར་འགྲོ་བའི་ཏིང་འཛིན་ཞེས་བྱ་བས་རབ་ཏུ་བཅོམ་ནས།།གཉིས་པ་ནི།ཁ་ཕྱིར་ལྷའི་རགས་པ་ཀུན་བརྟགས་ཀྱི་མཐོང་སྤངས་དང་།ཁ་ནང་ལྷའི་ཟ་བ་ལྷན་སྐྱེས་ཀྱི་བསྒོམ་གྲངས་
ཀྱིས་ཉོན་མོངས་རབ་ཅ་སྤངས་ནས།ཡེ་ཤེས་དེའི་ངོ་བོ་ལ་ཉོན་མོངས་པའི་སྒྲིབ་པ་མེད་ཅིང་སྲིད་པ་ལ་དོར་བྱ་དང་།ཞི་བ་ལ་ཐང་བྱར་འཛིན་པ་མེད་པར་དབྱེར་མེད་དུ་རྟོགས་པས་མཉམ་པ་ཉིད་ཀྱི་ཡེ་ཤེས་ཞེས་སུ
བརྗོད་པ་ཡིན་ནོ།།གསུམ་པ་ལ་གཉིས།དག་བྱ་དག་བྱེད།དག་འཐས་ཡེ་ཤེས་བཤད་པའོ།།དང་པོ་ནི།།དེ་མ་ཐག་པའི་ཡིད་དེ་ཉིད་ནི།ཚོགས་དྲུག་པོ་སྐྱེད་ཅིང་།དེས་འཛིན་པས་འཛིན་པ་སྟེ།།
དེས་རྣམ་པར་རྟོག་པ་བསྐྱེད་པར་བྱེད་པས་རྣམ་རྟོག་ཡིན།ཡིད་དེ་ནི་སྤོང་བྱེད་ཀྱི་གཉེན་པོ་ཡང་དག་པའི་ཤེས་རབ་དང་།།སྒྱུ་མ་ལྟ་བུའི་ཏིང་འཛིན་ལ་སོགས་གྱིས།།བཅོམ་པས་སྤོང་བར་འགྱུར་རོ།།

ཉིས་པ་ནི།ས་བརྒྱད་པར་མི་སྐྱེ་བའི་ཆོས་ལ་བཟོད་པ་ཆེན་པོ་ཐོབ་པ་དེའི་ཚེ།ཉོན་མོངས་ཅན་གྱི་ཡིད་གནས་གྱུར་པས་རྣམ་པར་མི་རྟོག་པའི་ཡེ་ཤེས་ལ་དབང་ཐོབ་པ་ཡིན།ས་བརྒྱད་པ་དེར་དོན་དང་བཅས་པའི་འཛིན
པ་གནས་གྱུར་པས།རང་ཉིད་ཞིང་ཁམས་ནི་རྣམ་པར་དག་པ་ལ་དབང་འབྱོར་པས།གདུལ་བྱར་དག་ཞིང་རྣམས་སྟོན་པ་དང་།ཡང་ས་བརྒྱད་པ་དེར་རྟོག་པ་ཡིད་ཤེས་གནས་གྱུར་པས།ས་དགུ་པར་དུས་གསུམ
རྣམས་ཀུན་ཏུ་ཡེ་ཤེས་ཆགས་ཐོགས་མེད་པར་དབང་བ་དང་།ས་བཅུ་པར་གང་འདུལ་དེར་སྟོན་གྱི་ཕྲིན་ལས་སྣ་ཚོགས་པ་རྣམས་གདུལ་བྱ་ཀུན་ལ་ཐོགས་པ་མེད་པར་འཇུག་པའི་དབང་ཐོབ་སྟེ།དེ་ལྟ་བུའི་རྣམ་པར།
རྟོག་པ་གནས་ཡོངས་སུ་གྱུར་པ་མཐར་ཐུག་པ་ནི།སངས་རྒྱས་ཀྱི་ས་སོ་སོར་རྟོག་པའི་ཡེ་ཤེས་ཏེ།།བཞི་པ་ནི།།དེ་ལྟར་བཤད་མ་ཐག་པའི་མཉམ་ཉིད་དང་།སོར་རྟོག་གི་ཡེ་ཤེས་གཉིས་པོ་འདི།།
ནི།ལམ་དུས་མི་རྟོག་པའི་ཏིང་འཛིན་པསྒོམ་པ་དག་པ་དང་།མིད་ཞིར་མི་གནས་པའི་ཤེས་རབ་ཀྱི་སྒོམ་པ་དག་པ་ལས་བྱུང་བའི་མཉམ་ཉིད་ཡེ་ཤེས་སྲིད་ཞི་གཉིས་ལ།།མི་གནས་པའི་ཞི་བ་ཆེན་པོའི་ངང་དུ་བཞུགས་
་དང་།སོར་རྟོག་ཡེ་ཤེས་ཀྱིས་བྱམས་པ་དང་།།ཐུགས་རྗེ་ཆེན་པོར་ལྡན་ཞིང་།དེའི་བྱེད་ལས་ནི་འཁོར་གྱི་དཀྱིལ་འཁོར་རྣམས་ལ།ཅི་འདོད་པའི་སྣ་ཚོགས་སྐུ་དང་།ཐེ་ཚོམ་གཅོད་ཕྱིར་གསུང་སྟོན་པར

མཛད་པ་སྟེ།།ཆོས་ཐེག་པ་ཆེན་པོའི་གསུང་དབྱངས་ཀྱི་དཀྱིལ་འཁོར་རྒྱུན་མི་འཆད་པ་འབྱུང་ཞིང་།འབྲས་བུའི་ཏིང་ངེ་འཛིན་དང་།གཟུངས་ཀྱི་སྒོ་རྣམས་དང་རང་ཉིད་ལྡན་ཞིང་།གཞན།།
ལའང་བསྐྱེད་པར་བྱེད་པས།དེ་རྣམས་ཀུན་གྱི་གཏེར་ཆེན་པོ་ལྟར་གྱུར་པ་ཡིན་ཏེ།ཡོན་ཏན་དེ་ལྟ་བུ་དང་ལྡན་པའི་ཕྱིར།མཉམ་ཉིད་དང་།སོར་རྟོག་ཡེ་ཤེས་གཉིས་པོ་ནི་སངས་རྒྱས་རྣམས་ཀྱི་ལོངས་སྤྱོད་རྫོགས་སྐུ་ངེས
པ་ལྔ་ལྡན་ཞེས་སུ་བརྗོད་དོ།།ལྔ་པ་ལ་གཉིས།དག་བྱ་དག་བྱེད།དག་འབྲས་སྐུ་ཡི་བཤད་པའོ།།དང་པོ་ནི།མིག་སོགས་དབང་པོ་སྒོ་ལྔའི་རྣམ་ཤེས་རྣམས་དང་།དྲུག་པ་ཡིད་ཀྱི་ཆ་གཅིག་སྟེ།སྒོ་ལྔའི་
ཤེས་པ་ཁ་ཕྱར་ཕྱོགས་པའི་ཆ་གཅིག་བཅས་ནི།སྦྱོར་ལམ་གྱི་ཡང་དག་པའི་ཀུན་ཏུ་རྟོག་པ་ལས་སྐྱེས་པའི་མཐོང་ལམ་གྱིས་སྤོང་བར་བྱེད་དེ།དེའང་སྡུག་བསྔལ།ཀུན་འབྱུང་།འགོག་པ།ལམ་སྟེ་བདེན་པ
བཞིའི་ཚུལ་གྱི་རྣམ་པ་ཅན།དེ་རེ་རེ་ལའང་ཆོས་ཤེས་པའི་བཟོད་པ།ཆོས་ཤེས་པ།རྗེས་སུ་ཤེས་པའི་བཟོད་པ།རྗེས་སུ་ཤེས་པ་སྟེ།ཡེ་ཤེས་བཞིར་བཞིར་དབྱེ་བས་བཅུ་དྲུག་སྟེ།དཔེར་ན།སྡུག་བསྔལ་བདེན
པར།ཆོས་ཤེས་པའི་བཟོད་པ་ནི།སྡུག་བསྔལ་བདེན་པའི་ཆོས་ཉིད་མངོན་སུམ་དུ་མཐོང་བའི་ཟག་མེད་ཀྱི་ཡེ་ཤེས་དེས།སྡུག་བསྔལ་མཐོང་སྤང་གང་ཡིན་སྤོང་བར་བྱེད་དོ།།༈།སྡུག་བསྔལ་ཆོས་ཤེས་པ་ནི།།

བཟོད་པ་དེའི་མཇུག་ཐོག་ཏུ་རྣམ་པར་གྲོལ་བ་སྟེ།།སྡུག་བསྔལ་མི་སྐྱེ་བ་ཤེས་པ་མངོན་ཏུ་བྱེད་དོ།།སྡུག་བསྔལ་ལ་རྗེས་སུ་ཤེས་པའི་བཟོད་པ་ནི།ཡེ་ཤེས་སྔ་མ་དེ་གཉིས་འཕགས་པའི་ཆོས་རྣམས་ཀྱི་རྒྱུའོ།།
ཞེས་རང་ལ་མངོན་སུམ་དུ་གྱུར་པའི་ཟག་མེད་ཀྱི་ཤེས་རབ་པོ།།སྡུག་བསྔལ་རྗེས་སུ་ཞེས་པ་ནི།སྔར་རྗེས་སུ་ཤེས་པའི་བཟོད་པའི་དེ་ཉིད་རྟོགས་ཤིང་འཛིན་པར་བྱེད་པའི་ཤེས་རབ་ཡིན་ནོ།།ཀུན་འབྱུང་སོགས་གཞན་
གསུམ་པོར་ཡང་འདིའི་འགྲོས་ཀྱིས་སོ་སོར་སྦྱར་ཞིང་ཕྱེ་བས།ཡེ་ཤེས་བཅུ་དྲུག་གིས།ཆོས་ཉིད་ཀྱི་དོན་སྔར་མ་མཐོང་བ་མཐོང་ཞིང་།དོན་དམ་གྱི་བདེན་པ་རྟོགས་པ་ལས་བྱ་གྲུབ་ཡེ་ཤེས་སུ་འགྱུར་རོ།།གཉིས་
་ནི།དེ་ལྟར་བདེན་པ་མཐོང་བའི་ལམ་གྱི་རྗེས།ས་དང་པོ་ཐོབ་པ་དེའི་ཚེ།ཡིག་སོགས་དབང་པོ་ལྔ་རྣམ་པར་ཤེས་པའི་འཁྲུལ་པ་རྣམས་དག་ཅིང་གནས་གྱུར་ནས་ནི།དབང་པོ་རེ་རེས་ཀྱང་གཟུགས་སྒྲ་སོགས་དོན
ལྔ་ལྔར་འཇུག་པས།དོན་ཀུན་ལ་དབང་པོ་རེ་རེ་བཞིན་འཇུག་པ་དང་།སའི་ཡོན་ཏན་ཐམས་ཅད་ཀྱི།ཐོག་མར་རབ་ཏུ་དགའ་བར་ཡོན་ཏན་བརྒྱ་ཕྲག་བཅུ་གཉིས་ལ།།དབང་འབྱོར་པ་དེ་ཉིད་ས་གོང་
་རིམ་པར་འཕེལ་བ་མཐར་ཕྱིན་པས།སངས་རྒྱས་ཀྱི་སར་བྱ་བ་གྲུབ་པའི་ཡེ་ཤེས་བྱ་བ་ཡིན་ཏེ།དེའི་བྱེད་ལས་ནི།འཇིག་རྟེན་གྱི་ཁམས་རྣམས་ཀུན་ཏུ་སྤྲུལ་པ་རྣམ་པ་སྣ་ཚོགས་པའི།།དཔག།

ཏུ་མེད་པ་བསམ་དུ་མེད་པ་མཐའ་ཡས་པ་སྤྲུལ་པ་ཡིས།།སེམས་ཅན་ཀུན་གྱི་དོན་བསྒྲུབ་པའོ།།ཡེ་ཤེས་འདི་ནི་སྐུ་གསུམ་ལས་སྤྲུལ་པའི་སྐུ་ཆེན་པོ་ཡིན་ནོ།།དྲུག་པ
ཉིས།དངོས་དང་།སྐུའི་མཐའ་དཔྱད་པའོ།།དང་པོ་ནི།།སེམས་ཀུན་གཞི་དང་།ཡིད་ཉོན་ཡིད་དང་།ཚོགས་དྲུག་གི་རྣམ་ཤེས་གནས་ཡོངས་སུ་གྱུར་པའི།རིམ་བཞིན་སྐུ་གསུམ་རྣམས་ཀྱི་མཛད
པ་ཕྲིན་ལས་དང་བཅས་པ་རྣམས་ནི།།ཆོས་ཐམས་ཅད་ཀྱི་དབྱིངས་གཟུང་འཛིན་གྱི་སྤྲོས་པ་ཀུན་དང་བྲལ་བའི་དཀྱིལ་འཁོར་དུ།དབྱེར་མེད་གཅིག་ཏུ་རྫོགས་པ།འཁོར་བ་དང་།མྱང་འདས་སུ
རྗོད་དུ་མེད་ཅིང་།ཐོག་མཐའ་མེད་ལ་སྲུགསམ་ཀུན།།གཅིག་པ་དང་ཐ་དད་མ་ཡིན་པ་དང་།རྣམ་པ་དེ་དག་གི་མཚན་མའི་སྤྲོས་པ་ཐམས་ཅད་དང་བྲལ་བ་རུ།།བཞུགས་པ་ནི་ཆོས་དབྱིངས་ལ་
ས་དང་།ངོ་བོ་ཉིད་ཀྱི་སྒྲར་བཞེད་པ་ཡིན་ནོ།།གཉིས་པ་ནི།།རྒྱལ་བ་ཐམས་ཅད་མཁྱེན་པས་ཐེག་ཆེན་གཞུང་གཞན་ཁ་ཅིག་ཏུ།ད་ལྟར་བཤད་པ་འདི་ལ་ཆོས་ཀྱི་སྐུ་ཞེས་བསྟན་པ་ཡོད་པས།།དེ་
ཚེ་གོང་བསྟན་ལྟར་མེ་ལོང་ལྟ་བའི་ཡེ་ཤེས་ངོ་བོ་ཉིད་སྲའམ།ཡེ་ཤེས་ཀྱི་སྐུ་རུ་བརྗོད་ལ།ཡེ་ཤེས་གཞན་གསམ་ནི་གཟུགས་སྐུ་མོངས་སྤྲུལ་གཉིས་ཞེས་བརྗོད་ནོ།།གསུམ་པ་དེ་དག་གི་དོན་མདོར་བསླབ་ན།

སེམས་ཅན་ཐམས་ཅད་ཀུན་བརྟགས་གཟུང་འཛིན་གྱི་འཁྲུལ་པ་གློ་བུར་གྱི་དྲི་མ་མཐའ་དག་དང་ཐལ་ནས།གདོད་ནས་རང་བཞིན་གྱིས་བཞུགས་པའི་ཡེ་ཤེས་ལྔ་དང་སྐུ་བཞི་ཡི།།རང་བཞིན་མངོན་ཏུ་གྱུར་པ་ཡི་སངས་
རྒྱས་ཞེས་བྱ་བ་ཡིན་ཏེ།གཟུང་འཛིན་ཏུ་སྣང་བའི་སེམས་དང་།ཉོན་མོངས་པ་ཅན་གྱི་ཡིད་དང་།རྣམ་པར་ཤེས་པ་ཡི།ཚོགས་དྲུག་གི་དྲི་མར་ལྡན་པ་གང་ཡིན་པ་དེ་ཀུན་གཞིའི་རྣམ་པར་ཤེས་པ་བྱ་བ་ཡིན་ལ།
ཚོགས་བརྒྱད་པོ་དེ་དག་གི་དྲི་མ་དང་ལྡན་བཞིན་ཏུ།རང་གི་ངོ་བོ་དྲི་མ་མེད་པའི་རང་བཞིན་ཏུ་བཞུགས་པ་ལ་ནི་རྒྱལ་བའི་སྟེ།སངས་རྒྱས་ཀྱི་སྙིང་པོར་བརྗོད་ཅིང་།དེ་ཉིད་གཞི་ལམ་འབྲས་བུའི་གནས་སྐབས་ཀུན་ཏུ་འགྱུར
་མེད་པར་བཞུགས་ཤིང་།སངས་རྒྱས་སྙིང་པོ་དེ་ལ་སྒྲིབ་བྱེད་མ་དག་པའི་ཀུན་རྟོག་རྣམས་འཇོམས་པར་བྱེད་པའི་གཉེན་པོ།ཡང་དག་པའི་ཀུན་ཏུ་རྟོག་པ་ལས་སྐྱེས་པའི།ཐེག་ཆེན་ལ་མོས་ཤིང་དད་པའི་
ས་བོན།བདག་མེད་རྟོགས་པའི་ཤེས་རབ་ཀྱི་མ།བསམ་གཏན་ཏིང་ངེ་འཛིན་གྱི་མངལ་སྙིང་རྗེ་ཆེན་པོ་བསྐྱེད་སྲིང་བའི་མ་མ་ལྟ་བུ་རྣམས་དང་ལྡན་པ་ལས།ལམ་ཞུགས་རྒྱལ་བའི་སྲས་པོར་འགྱུར་ཅིང་།རིམ་གྱིས་ས་ལམ་གོང
ནས་གོང་དུ་འཕགས་པའི་ཤེས་རབ་ཀྱི་དབང་པོ་འཛིན་པ་ནི།ཡང་དག་པའི་ཀུན་རྟོག་ལས་སྐྱེས་པའི་འཕགས་པའི་ཤེས་རབ་ཀྱི་དབང་པོ་སྟེ།དེ་ཉིད་འཛིན་པའི་དོན་ཅན་ལམ་གྱི་བདེན་པར་གསུངས་པ་ཡིན་ནོ།།

རྩ་བའི་གསུམ་པ་མཇུག་གི་དོན་ལ་གསུམ།གཞུང་འདི་བཤད་པའི་དགོས་པ།དེ་ཉིད་རྟོགས་པར་སྨོན་པ།གཞུང་མཛད་པའི་ཚུལ་བསྟན་པའོ།།དང་པོ་ནི།རྣམ་ཤེས་བརྒྱད་ཀྱི་རང་ངོ་སྣང་སྟེ
བྱེར་མེད་ཀྱི་ཡེ་ཤེས་བཞུགས་པའི་གནས་ལུགས།།དོན་དམ་པའི་ཚུལ་འདི་ཇི་ལྟ་བ་བཞིན་མ་རྟོགས་པས།སེམས་ཅན་རྨོངས་པ་རྣམས་ཁམས་གསུམ་འཁོར་བའི་རྒྱ་མཚོར་འཁྱམས་པར་འགྱུར།།
་ལས་སངས་རྒྱས་ཐོབ་པར་བྱེད་པ་ལ་ཐེག་ཆེན་གྲུ་དང་འདྲ་བ་འདི་མ་རྟོགས་པས།དམན་པའི་ལམ་གང་གིས་ཀྱང་ཚུ་རོལ་འཁོར་བ་ལས་བསྒྲལ་པའི་ཕ་རོལ་སངས་རྒྱས་ཀྱི་སར་ཕྱིན་པར་མི་འགྱུར་རོ།།གཉིས
་ནི།འགྲོ་བ་ཀུན་གྱིས་གནས་ལུགས་འདི་དོན་རྟོགས་ཤིང་མཐར་ཕྱིན་པར་ཤོ་གཅིག་གོ།།གསུམ་པ་ནི།འཁྲུལ་བཅས་འཁོར་བའི་ཆོས་འབྱུང་བའི་གཞི་སེམས་ཅན་ལ་ཡོད་པའི་རྣམ་པར་ཤེས་པའི་ཚོགས
ཅད་དང་།གཁྲུལ་ཐལ་མྱ་ངན་ལས་འདས་པའི་རང་བཞིན་སངས་རྒྱས་ལ་སྣང་བའི་ཡེ་ཤེས་ཀྱི་ཚུལ་ནམ་པར་འབྱེད་པ་སྟེ།དོན་ཚུལ་བཞིན་དུ་གསལ་བར་བྱེད་པའི་བསྟན་བཅོས་དྲི་མ་མེད་པའ་དི་ཉིད་རབ་བྱུང་དྲུག
འི་ནང་ཅན་ཕག་ལོའི་ཟླ་བ་བཅུ་པའི་དཀར་ཕྱོགས་ཀྱི་ཆོས་གཅིག་ལ།ཐབས་དམིགས་པ་མེད་པམ་སྙིང་རྔམས་རང་བྱུང་བ།ཤེས་རབ་སྟོང་པ་ཉིད་ཀྱི་རྡོ་རྗེས་མེད་གེའ་འཐང་བ་མཐའ་དག་དཀྲོལ་བར་མཛད་པ

དེས།མཁའ་སྤྱོད་ཐུགས་ཀྱི་འཁོར་ལོ་མཚུར་ཕུ་བདེ་ཆེན་སྟེང་གི་འདྲ་འཇོས་དབེན་པའི་རི་ཁྲོད་དུ་གོ་སླ་དོན་བསྡུས་པའི་ཚུལ་དུ་ལེགས་པར་སྦྱར་བའོ།།ཞེས་སོ།།དྲང་ངེས་རྣམ་པར་མི་འབྱེད་པའི།།རྨོངས་པའོ།།
རྙོགས་མ་རབ་བགྲུང་སྟེ།།རྣམ་ཤེས་ལས་འདས་ཡེ་ཤེས་ཀྱི།།རྒྱལ་ཁམས་ཆེན་པོར་དབུགས་འབྱིན་ཤོག།ཅེས་པའི་མཚན་འདིའང་ཿསངས་རྒྱས་ཀརྨ་པའི་སྐྱེས་རབ་བཅོ་ལྔ་པའི་མཚན་གྱི་ཅོད་པན་འཛིན་པ
རླངས་ཀྱི་བནྡེ་ལ་མཁའ་ཁྱབ་རང་བྱུང་རྟག་པའི་རྡོ་རྗེས་ལྟ་བདེར་བཏབ་པའི་ཡི་གེ་གཉིས་པར་འགོད་པ་པོ་ནི་བླ་མ་ཀརྨ་ཐུབ་བསྟན་འཇམ་དཔལ་ཚུལ་ཁྲིམས་གྲགས་པས་བགྱིས་པ་དགེ།།།